Μέτρα προτεραιότητας υπέρ των δημοσίων αστικών λεωφορείων και των ποδηλάτων στη θεσσαλονίκη και αξιολόγησή τους με χρήση λογισμικού:
Creators: name: Μιρτσοπούλου, Μαρία Νικολάου
Publisher: name: Aristotle University of Thessaloniki
Year: 2011
Subjects: Συγκοινωνιακά υποδείγματα
Βιώσιμη κινητικότητα
Περιβαλλοντική αξιολόγηση
Transportation modeling
Sustainable mobility
Environmental assessment

description: Αντικείμενο της παρούσας μεταπτυχιακής Διπλωματικής Εργασίας είναι η διερεύνηση μέτρων προτεραιότητας ταυτόχρονα υπέρ των δημόσιων αστικών λεωφορείων και των ποδηλάτων στο κέντρο της Θεσσαλονίκης και η αξιολόγησή τους με χρήση κατάλληλου λογισμικού. Εντάσσεται στο πλαίσιο του Διατμηματικού Προγράμματος Μεταπτυχιακών Σπουδών στις Μεταφορές με τίτλο «Σχεδιασμός, Οργάνωση και Διαχείριση των Συστημάτων Μεταφορών» και σχετίζεται με τα διδασκόμενα μαθήματα «Ανάλυση συστημάτων-προηγμένα υποδείγματα ζήτησης μεταφορών» και «Οργάνωση και διαχείριση συστημάτων αστικών μαζικών μεταφορών». Η παρούσα μελέτη αποτελεί συνέχεια της μεταπτυχιακής Διπλωματικής Εργασίας με τίτλο «Συνέργεια Αστικών Μαζικών Μεταφορών και Ποδηλάτου στην πόλη της Θεσσαλονίκης» που εκπονήθηκε στο πλαίσιο του ίδιου μεταπτυχιακού προγράμματος από την Ανθή Τσακιροπούλου, πάλι υπό την επίβλεψη του καθηγητή Χρίστου Ταξιλτάρη. Αρχικά εξετάζονται τα μέτρα προτεραιότητας υπέρ των δημόσιων αστικών λεωφορείων και των ποδηλάτων, που σκοπό έχουν τη βιώσιμη κινητικότητα στις πόλεις και τη μείωση των περιβαλλοντικών επιπτώσεων, σύμφωνα με σύγχρονες συνεκτικές πολεοδομικές και αστικές συγκοινωνιακές αντιλήψεις και πρακτικές. Παρατηρείται ότι τα δύο αυτά μέσα σε συνέργεια μπορούν να αποτελέσουν εναλλακτική λύση έναντι των μετακινήσεων με ΙΧ αυτοκίνητο. Στη συνέχεια αναλύεται το υφιστάμενο και το προβλεπόμενο Σύστημα Μεταφορών στη Θεσσαλονίκη, περιγράφεται ο τωρινός φορέας άσκησης του αστικού μεταφορικού έργου (Ο.Α.Σ.Θ.), καθώς και η μελλοντική επιρροή του μετρό στη λειτουργία των υπολοίπων μέσων. Παρουσιάζονται τόσο τα γεωμετρικά χαρακτηριστικά των οδών Τσιμισκή και Εγνατία, όσο και τα ισχύοντα μέτρα προτεραιότητας υπέρ των δημοσίων αστικών λεωφορείων, η χωροθέτηση των στάσεων στις εξεταζόμενες οδούς και η ατμοσφαιρική ρύπανση στη Θεσσαλονίκη. Έπειτα εκτίθενται οι βασικές λειτουργίες των υποδειγμάτων προσομοίωσης και η εξέλιξη αυτών στο χρόνο. Ιδιαίτερη έμφαση δίνεται στο λογισμικό VISSIM, με τη βοήθεια του οποίου πραγματοποιήθηκε η παρούσα μελέτη, εξετάζοντας το θεωρητικό υπόβαθρό του, τα εργαλεία και τις δυνατότητες εφαρμογών του. Περιγράφονται τα διαφορετικά σενάρια λειτουργίας που είναι: α) η υφιστάμενη κατάσταση, β) η λειτουργία των οδών χωρίς λεοφωρειολωρίδα και γ) η ένταξη ποδηλάτου στον λεωφορειοποδηλατόδρομο της οδού Τσιμισκή και σε αποκλειστικό ποδηλατόδρομο στην Εγνατία οδό, ενώ ακολούθως παρουσιάζονται τα βασικά δεδομένα που απαιτούνται για την προσομοίωση. Συγκρίνοντας και αξιολογώντας τα αποτελέσματα των επιμέρους σεναρίων ως προς την ποιότητα εξυπηρέτησης των δημόσιων αστικών λεωφορείων, τη διάρκεια μετακίνησης των οχημάτων, την κατανάλωση ενέργειας, την επιβάρυνση του περιβάλλοντος και τέλος, το βαθμό ασφαλείας των ποδηλατών, εκτιμάται το σενάριο που ενδείκνυται για τις περιπτώσεις των οδών Τσιμισκή και Εγνατία. Τέλος η Διπλωματική Εργασία ολοκληρώνεται παρουσιάζοντας την αξιοπιστία των αποτελεσμάτων που προέκυψαν από τη χρήση του λογισμικού, τις δυνατότητες και την λειτουργικότητα που αυτό προσφέρει. Εντοπίζονται τα μελανά σημεία του δικτύου αναφοράς, ενώ πραγματοποιούνται προτάσεις προς τη βελτίωση των κυκλοφοριακών και περιβαλλοντικών συνθηκών στις εξεταζόμενες οδούς, αλλά και στο συνολικό δίκτυο μεταφορών της Θεσσαλονίκης.
description: The present postgraduate thesis aims at the examination of the urban public transport and bicycles priorities in Thessaloniki and the evaluation of them, using VISSIM software. It is included in the frame of the Programme of Postgraduate Courses on Transportation titled “Planning, and Management of Systems of Transports” and is related with the courses “System Analysis-Advanced Models of demanding transport” and “Organisation and management of systems of urban transports”. The present study follows a previous postgraduate thesis, entitled “Collaboration of Urban Public Transports and Bicycle in the city of Thessaloniki”, which also included in the frame of the Programme of Postgraduate Courses on Transportation, also supervised by professor Christos Taxiltaris. Initially urban public transport and bicycles priorities are examined aiming at sustainable mobility in cities and low impacts on the environment, according to modern consistent urban and transport planning practices. It is observed that these two means of transport, in combination, can be an alternative solution to car. Next the present and planned Systems of Transport in Thessaloniki are analyzed, the current Organization of urban transport of Thessaloniki (O.A.S.Th.) is described, as well the future impact of metro on the operation of other means of transport. Geometrical characteristics of the examined Tsimiski and Egnatia streets are presented, as well as the current bus priorities, location of stops on examined roads and levels of atmospheric pollution. Basic operations of simulation models are presented as well as their evolution. Emphasis is given on VISSIM software, which is used to accomplish the present study. VISSIM is analyzed and the used parameters and potentials are evaluated. Different scenarios starting from a) current situation and going to c) shared lanes for buses and bicycles, passing through b) roads without bus lanes or bike lanes are simulated and basic data used in the simulation are presented. Comparing and evaluating results of different scenarios as far as bus level of service is concerned, travel time, fuel consumption, emissions gas pollutants and safety level of bikers, the optimum scenario for Tsimiski and Egnatia street is chosen. Finally the postgraduated thesis is completed presenting the reliability of software results, software potentials and possible functionality it offers. Hot spots in examined network are located and proposals for the improvement of traffic and environmental conditions not only in the examined streets, but also in total Thessaloniki’s transport network are given.